เคย์

"*นี่ไม่ใช่สงคราม ถ้านอกลู่นอกทาง รถถังก็ร้องไห้แย่น่ะสิ...*"
―เคย์
เคย์(Kay) เป็นหนึ่งในตัวละครเสริมของ**สาวปิ๊ง ซิ่งแท๊งค์**

## เกริ่นนำ

เคย์เป็นนักเรียนจาก**โรงเรียนสาธิตซอนเดอร์ส** เธอยังเป็นหัวหน้าหน่วยของทีมเซนฉะโดและยังเป็นผู้บังคับการรถถังสัญชาติอเมริกานามว่า **M4 Sherman** อีกด้วย

## ข้อมูลส่วนตัว

เคย์เป็นผู้หญิงสูงปานกลาง เธอมีผมสีบลอนทองและดวงตาเป็นสีฟ้า และเป็นเช่นเดียวกับลูกทีมคนอื่นๆในทีม พวกเธอมักจะสวมใส่ชุดเครื่องแบบเซนฉะโดอยู่ตลอด โดยมีเสื้อคลุมและเสื้อซับในและกางเกงขาสั้นเป็นหลัก แต่ต่างกันตรงที่ตัวเธอเป็นกางเกงยีนสีน้ำเงินเข้ม ขณะที่คนอื่นมักจะเป็นสีดำ

นอกจากนี้เธอยังเป็นคนเดียวในทีมที่เวลาใส่ชุดนักเรียน เธอจะไม่ติดกระดุมเสื้อเชิ้ตของตัวเอง

## อุปนิสัยของตัวละคร

เคย์มีนิสัยที่เปิดเผยและรักในความสนุกสนานมากๆ ซึ่งมันแสดงได้ชัดเจนเลยว่าตัวเธอเป็นคนที่เป็นมิตร ต่างจากลูกทีมคนอื่นของเธออย่าง**อลิสะ**และ**นาโอมิ**, เธอยังยึดติดในความยุติธรรมและน้ำใจนักกีฬาเป็นอย่างมากอีกด้วย เช่น ในการแข่งขันที่พวกเธอพบกับ**โรงเรียนสตรีโออาไร** เธอเลือกที่จะเอารถถังไปสู้กับ**นิชิซึมิ มิโฮะ**ด้วยจำนวนที่เท่ากัน หลังจากที่จับได้ว่าอลิสะโกงการแข่ง ถึงแม้ว่าการตัดสินใจแบบนั้นจะทำให้พวกเธอจะต้องพ่ายแพ้โออาไรก็ตาม แต่เคย์ไม่ได้รู้สึกหัวเสียกับสิ่งที่พวกเธอได้รับเลยแม้แต่น้อย และยังแสดงจุดยืนให้พวกมิโฮะได้เห็นว่าเซนฉะโดก็เป็นแค่กีฬาเท่านั้น

เคย์ไม่เหมือนกับหัวหน้าหน่วยคนอื่น เธอไม่ได้มีความสามารถในระดับที่สูงมากขนาดนั้น เพราะสิ่งที่เคย์ต้องการคือความสนุกจากเซนฉะโดต่างหาก และข้อดีของเธอที่มีเหนือกว่าคนอื่นก็คือ เธอไม่ได้มองว่าชัยชนะเป็นสิ่งที่สำคัญที่สุดแต่อย่างใด

## ภูมิหลังของตัวละคร

ในรอบแรกเคย์จะต้องนำทีมของตัวเองไปพบกับโรงเรียนม้ามืดที่ไร้ชื่อเสียงทางด้านเซนฉะโด นั่นคือโรงเรียนโออาไร, เธอได้วางกลยุทธ์ไว้ว่าจะซ่อนรถธงของตัวเอง แต่โชคไม่ดีที่*ทีมเป็ด*ของโออาไรนั้นหารถธงเจอเสียก่อน สถานการณ์จึงกลายเป็นการไล่ล่ารถธงของซอนเดอร์ส ในขณะที่กำลังหลักของเคย์โดนข้อมูลลวงที่อลิสะไปแอบดักฟังมาจากโออาไรหลอกให้ไปผิดที่ ตัวเธอพร้อมกับนาโอมิและรถถังอีกสองคัน สามารถมาช่วยอลิสะได้ทันก็จริง แต่การดวลกันของพลปืนแห่งโออาไร, **อิซึสึ ฮานะ**และพลปืนแห่งซอนเดอร์ส นาโอมิ, จบลงด้วยการที่ทั้งคู่ยิงโดนรถถังของอีกฝ่าย แต่ฮานะสามารถยิงรถธงของซอนเดอร์สจนไม่สามารถเคลื่อนที่ต่อไปได้ และการแข่งขันจึงจบลงด้วยชัยชนะของโออาไรในท้ายที่สุด

ตัวเธอยังคงติดตามการแข่งของโออาไรไปจนถึงรอบชิงชนะเลิศ ซึ่งพวกเธอก็ได้มาร่วมทักทายก่อนการเเข่งกับมิโฮะอีกด้วย

ใน**อนิเมะฉบับภาพยนตร์**, เคย์ได้ตอบรับความช่วยเหลือจากโออาไร โดยเธอได้นำรถถังของตัวเองและลูกทีมอีกสองคันเข้าช่วยเหลือ ซึ่งเคย์ได้เป็นหัวหน้ากอง*ทีมอาซากะโอะ(ดอกผักบุ้ง)*ร่วมกับ**นิชิ คินุโยะ** ก่อนที่จะเข้าปะทะกับทีมของ**อาซุมิ** โดยทีมของเธอไม่สามารถหยุดการรุกคืบอันหนักหน่วงไว้ได้

เคย์และลูกทีมของเธอเป็นหนึ่งในทีมที่เหลือกันครบจนไปถึงศึกตัดสินที่สวนสนุก ซึ่งที่นั่นเคย์,นาโอมิและอาลิสะโดยพิษสงของการประสานงานระหว่างอาซุมิ,**เมงุมิ**และ**รูมิ**เล่นงานจนพวกเธอไม่สามารถทำอะไรได้ แต่ท้ายที่สุดก็เป็นฝั่งของโออาไรที่สามารถเอาชนะ**ทีมตัวแทนของมหาวิทยาลัย**ไปได้อย่างฉิวเฉียด

## คำกล่าวสำคัญ

* (Der Film) - "เอาเป็นหลักการพลังยิงที่ทรงอานุภาพดีกว่าไหม? ยิง 1 คัน ด้วย 10 คันไปเลย"
* (Der Film) - "ปฏิบัติการสเต็กไก่ราดซอสเกรวี่"!

## เกร็ดความรู้เพิ่มเติม

* มีความเป็นไปได้ว่าชื่อของเธอ(เคย์) จะตั้งตาม **ดักลาส เคย์** พลรถถังจากฝ่ายบริติชที่บังคับการ Sherman ในศึกที่นอร์มังดี
* ดอกไม้ที่เธอชอบคือ **ดอกลูพิน** และรถถังที่เธอชื่นชอบคือ M4 Sherman
* งานอดิเรกของเธอคือการจัดงานเลี้ยง
* ข้อมูลเรื่องบ้านเกิดของเธอ ซึ่งเธอมาจาก**นางาซากิ**, นั่นคือเมืองที่โดนสหรัฐอเมริกาทิ้งระเบิดนิวเคลียร์ใส่ในสงครามโลกครั้งที่สอง ซึ่งเป็นสิ่งที่บ่งบอกถึงตัวเธอได้ดี
* เคย์เป็นหนึ่งในตัวละครที่กินจุเช่นเดียวกันกับฮานะ ซึ่งเธอสามารถกินแฮมเบอร์เกอร์ได้ครึ่งชิ้นโดยการกัดแค่คำเดียว ยิ่งไปกว่านั้นเมืองเกิดของเธอ, ซาเซโบะยังขึ้นชื่อเรื่อง**แฮมเบอร์เกอร์ซาเซโบะ**อีกด้วย
* อาหารที่เธอชื่นชอบคือ สเต็กไก่ราดด้วยซอสเกรวี่และอาหารจานด่วนอื่นๆ
* ข้อมูลจากอลิสะบอกว่า เธอมีขนาดหน้าอกอยู่ที่ 85D (เทียบกับณี่ปุ่นและยุโรป) หรือ 38C เมื่อเทียบกับของUS
* เธอมีน้องชายและน้องสาว
* วันเกิดของเคย์คือ 17 มากราคม ซึ่งตรงกับเหตุการณ์สำคัญทางประวัติศาสตร์ในปี 1944 นั่นคือการต่อสู้ของมอนเต้ กาสิโน่
* หน้าตาของเธอ(เปลี่ยนเเค่สีของผม) มีความคล้ายกับ **เอล** หัวหน้าหน่วยของ**โรงเรียนบลู ดิวีชั่น**เป็นอย่างมาก จนสามารถปลอมตัวไปหลอกคนอื่นได้เลยทีเดียว
* มุมมองของเธอที่ชื่นชอบในความยุติธรรม เป็นไปได้ว่าอาจจะเลียนแบบมาจากประธานธิบดีของสหรัฐ, **อับราฮัม ลินคอร์น** ซึ่งต่างจากลูกทีมของเธอ,อลิสะ ที่อาจจะเลียนแบบมาจากหน่วยงานใต้ดินของอเมริกา